open-index/open-wikipedia-markdown huggingface dataset:
Teen Choice -palkinto

**Teen Choice -palkinnot** (*The Teen Choice Awards*) ovat yhdysvaltalaisen Foxin vuosittain jakamia palkintoja. Palkinnot jaetaan eri kategorioissa vuoden parhaille saavutuksille musiikissa, elokuvissa, urheilussa ja televisiossa. Palkinnosta äänestävät 13–19-vuotiaat teini-ikäiset. Vuodesta 2005 seremoniaa on esitetty televisiosta, ja vuodesta 2006 lähtien sitä on esitetty suorana lähetyksenä.

Palkinto on hyvin samantapainen kuin People’s Choice -palkinto, jossa kriitikkojen sijaan yleisö saa äänestää voittajia.

## Kategoriat
Pääkategoriat
*Elokuvat
*Televisio
*Musiikki
*Urheilu
**Valinta miesurheilijaksi 
**Valinta naisurheilijaksi 
**Valinta naistoimintaurheilija
**Valinta mies toimintaurheilija
*Kesän kategoriat
**Valinta kesän elokuvaksi – draama/toimintaseikkailu
**Valinta kesän elokuvaksi – komedia/musikaali
**Valinta kesän televisio-ohjelmaksi
**Valinta kesän artistiksi
**Valinta kesän lauluksi

## Lähteet
Sokkokoe

**Sokkokoe** (myös **sokkotutkimus** ja **sokkouttaminen**) on lääketieteessä käytetty vertaileva kokeellisen tutkimuksen menetelmä jossa "potilailta" tai "hoitajilta" taikka molemmilta on salattu se mitä hoitomuotoa (esimerkiksi lääkettä) kukin potilas saa.

## Yksinkertainen sokkokoe
*Yksinkertaisella sokkokokeella* (myös *yksinkertainen sokkotutkimus*) tarkoitetaan sitä, jossa joko "potilailta" tai "hoitajilta" on salattu se mitä hoitomuotoa (esimerkiksi lääkettä) kukin potilas saa.

## Kaksoissokkokoe
*Kaksoissokkokokeella* (myös *kaksoissokkotutkimus*) tarkoitetaan sitä, jossa sekä "potilailta" että "hoitajilta" on salattu se mitä hoitomuotoa (esimerkiksi lääkettä) kukin potilas saa.

Kaksoissokkokoe on lääketieteen piirissä erittäin yleisesti käytetty kokeellisen tutkimuksen menetelmä. Kaksoissokkouttamisen avulla voidaan vertailla eri lääkeaineiden vaikutuksia toisiinsa tai lumelääkkeeseen ilman, että tietoiset tai edes tiedostamattomat käsitykset hoidosta ja sen tehosta pääsevät vaikuttamaan tulokseen. 

## Lähteet
* 
*
Viljo Vuori

**Viljo Vuori** (1. heinäkuuta 1886 – 19. toukokuuta 1918) oli porilainen sekatyömies ja Porin punakaartin johtajia Suomen sisällissodassa. Hän oli Suomen sotasurmat -tietokannan mukaan komppanianpäällikkö. Vuori johti Armas Honkasalon kanssa porilaisten punaisten pakomatkaa Viipuriin, ja otti osaa Viipurin taisteluun. Hänet teloitettiin Viipurin vankileirillä.

## Lähteet
* Halonen, Arne: Suomen luokkasota-historiaa ja muistelmia
* Suomen sotasurmat -projektin nimitiedosto
Hannes Uksila

**Johan Abram Enok "Hannes" Uksila** (17. heinäkuuta 1888 Oulu – 3. toukokuuta 1936 Helsinki) oli suomalainen toimittaja, työväenliikkeen vaikuttaja ja SDP:n jäsen. Hän toimi myös jääkäriliikkeen aktivistina. 

## Elämä
Oululaisen puusepän perheeseen syntynyt Uksila työskenteli ennen sisällissotaa Oulussa paikallisen työväenlehden *[[Kansan Tahto|Kansan Tahdon]]* latojana ja toimittajana. Hän toimi myös jääkäriliikkeen etappimiehenä, kuten saman lehden toinenkin toimittaja Yrjö Mäkelin. Värvätyt kokoontuivat lehden toimituksessa, josta miehet ohjattiin eteenpäin räätälimestari Jaakko Kemppaisen, entisen työväenyhdistyksen puheenjohtajan vaatturiliikkeeseen, ja sieltä Ruotsiin. Uksila kehotti SDP:n 1916 puoluekokouksessa puoluetta pitämään tiivistä yhteyttä jääkäriliikkeeseen, jottei siitä muodostuisi aseellista vastavoimaa työväenliikkeelle. Uksila oli keväällä 1917 perustetun Oulun työväenneuvoston jäsen.

Sisällissodan aikana Uksila toimi punakaartissa. Hän oli muun muassa Satakunnan rintaman viimeinen komentaja Kustaa Salmisen jäätyä Tampereelle saarroksiin. Kullervo Mannerille ja Eero Haapalaiselle lähettämässään kirjeessä Uksila vaati selvitystä Kolinahteen joukkomurhasta sekä syyllisten kiinni ottamista ja rankaisemista. Hän ilmaisi huolensa myös yleisesti punaisten joukkojen lisääntyneestä terrorista ja rosvoilusta. Sodan päätösvaiheessa Uksila komensi vetäytyviä punakaartilaisjoukkoja Lahdessa ja jäi kaupungissa valkoisten vangiksi. Valtiorikosoikeus tuomitsi Uksilan kuolemaan, mutta Valtiorikosylioikeus muutti rangaistuksen elinkautiseksi vankeudeksi.

Armahduksen jälkeen Uksila työskenteli pitkään *[[Kuluttajain Lehti|Kuluttajain Lehden]]* toimituksessa ja oli viimeisinä vuosinaan myös lehden päätoimittaja.

## Lähteet
* 

### Viitteet
Live Undead

**Live Undead** on yhdysvaltalaisen thrash metal -yhtye Slayerin ensimmäinen livealbumi. Joidenkin arvioiden mukaan kyseessä ei ole aito live-albumi, vaan kappaleet on äänitetty studiossa ja niiden päälle on lisätty yleisön meteliä.

## Kappaleet
Kaikki kappaleet säveltänyt Jeff Hanneman & Kerry King, ellei toisin mainita.

#
#
#
#
#
#
#

**Remasteroidun version bonuskappaleet**
#
#
#
#

## Kokoonpano
* Tom Araya – basso, laulu
* Jeff Hanneman – kitara
* Kerry King – kitara
* Dave Lombardo – rummut

## Arviot
* Allmusic: 
* The Rolling Stone Album Guide: 

## Lähteet

## Aiheesta muualla
* 
*
Ossi Martikainen (poliitikko)

**Ossi Martikainen** (s. 15. helmikuuta 1970 Lapinlahti) on suomalainen keskustalainen poliitikko.

Martikainen, koulutukseltaan yhteiskuntatieteiden maisteri, on Lapinlahden kunnanvaltuuston puheenjohtaja. Hän on toiminut tehtävässä vuodesta 2001. Hän on toiminut aikaisemmin myös muun muassa Paavo Väyrysen erityisavustajana tämän europarlamentaarikko- ja ulkomaankauppaministeriaikana sekä keskustan Ylä-Savon piirin puheenjohtajana. Hän on ollut eduskuntavaaliehdokkaana Pohjois-Savon vaalipiirissä vuosina 1999, 2003 ja 2007, mutta ei tullut valituksi. Vaaleissa 2007 hän sai vaalitukea muun muassa Kehittyvien maakuntien Suomi ry:ltä 5&nbsp;000 euroa.

Martikaisen isä on entinen ministeri, kansanedustaja ja Kuopion läänin maaherra Olavi Martikainen.

## Lähteet
Matkapuhelinten muodot

**Matkapuhelinten muodot** (englanniksi form factor) ovat matkapuhelimien rungon päämuotoja. Matkapuhelimen perusmalli on patukkaa muistuttava kiinteä ja yksirunkoinen malli. Sen kanssa samaan aikaan kilpaili 1990-luvun puolivälissä esimerkiksi Motorolalla läpällinen matkapuhelinmalli Motorola MicroTAC, jossa puhelimen pituutta oli lyhennetty siten, että mikrofonin sisältävä alaosa oli käännetty näppäimistön päälle. Kääntyvän läpän korvaajaksi kehitettiin liukuvakantinen malli, jossa mikrofonin sisältävää alaosaa ei enää käännetty näppäimistön päältä alas, vaan missä näppäimistöä suojaava kansi liukui alas, jolloin näppäimistö paljastui käytettäväksi. Liukukantisten matkapuhelinten ongelmana oli, että kansi tai mikrofonin sähköinen kontakti puhelimeen saattoi rikkoontua jos puhelin putosi lattialle kannen ollessa vedettynä auki.

Vähitellen palattiin läpällisen puhelimen ajatukseen rungon saranoinnista, mutta saranointi toteutettiin rungon keskeltä siten, että näppäimistö ja näyttö olivat eri puolilla saranaa ja näyttö käännettiin kuljetusasentoonsa näppäimistön päälle. Puhelin oli kestävä kuljetuksessa, mutta sen sarana oli kuluva eikä sitä ollut helppo avata yhdellä kädellä esimerkiksi ajoneuvossa. Tätä kansion mallista tyyppiä kutsutaan folderiksi, kansioksi, fold-phoneksi tai simpukankuoreksi (). Ensimmäinen simpukkakuorinen matkapuhelin oli Motorola StarTAC vuodelta 1996. Simpukkatyyppi saavutti 2005-2006 suurehkoa suosiota ja se oli suosittu naisille tarkoitetuissa malleissa ei pelkästään kestävyyden vaan myös siron kokonsa vuoksi. Kansion mallisiksi matkapuhelimiksi luokitellaan myös erilaiset taskutietokoneet, "organiserit" ja kommunikaattorit, joissa saranointi ei ole rungon keskellä, vaan sen sivussa, jolloin puhelinta käytetään tietokoneena runko poikittain. Tällaisia puhelimia ovat mm. Nokia Communicatorit.


Kuva:DynaTAC8000X.jpg|Patukan muotoinen Motorola DynaTAC 8000X
Kuva:NTT DoCoMo FOMA F880iES bronze.jpg|Kansion muotoinen avattu NTT DoCoMo FOMA F880iES
Kuva:Julie Carroll Moblogging.jpg|Kansion muotoinen Nokia 9500 avattuna
Jon Anderson

**Jon Anderson**, alk. **John Roy Anderson**
(s. 25. lokakuuta 1944 Accrington, Lancashire) on englantilainen muusikko, joka on progressiivista rockia esittäneen Yes-yhtyeen laulajana ja lauluntekijänä. Hänen lauluäänensä on omintakeinen  korkea ja käheä.

Ennen Yesiä Anderson kuului The Warriors -nimiseen yhtyeeseen. Vuonna 1968 hän tapasi basisti Chris Squiren, jonka kanssa hän perusti Yesin. Parivaljakko sai pian seurakseen kosketinsoittaja Tony Kayen sekä rumpali Bill Brufordin. Anderson pysyi mukana yhtyeessä vuoteen 1980, jolloin hän erosi siitä ensimmäisen kerran. Läpi koko 1970-luvun Andersonilla oli merkittävä asema yhtyeessä: hän kirjoitti valtaosan kappaleiden sanoituksista ja vastasi myös yhtyeen musiikillisesta suunnasta. Hän palasi yhtyeeseen vuonna 1983 tekemään albumia *[[90125]]*, josta tuli Yesin suurin kaupallinen menestys.

Anderson erosi Yesistä vuonna 1989 toistamiseen ja liittyi useiden entisten Yesin jäsenien muodostamaan yhtyeeseen Anderson, Bruford, Wakeman, Howe.

Anderson on tehnyt yhteistyötä myös kreikkalaisen muusikko Vangeliksen (oik. Evangelos Odysseas Papathanassiou) kanssa 1980-luvulla. Yhteistyön tuloksena syntyneistä kappaleista tunnetuimpia on "State of Independence", josta Donna Summer teki kansainväliseksi hitiksi nousseen cover-version vuonna 1982.

Vuonna 1983 Anderson lauloi ja osin sanoitti kappaleen "In High Places" Mike Oldfieldin albumille *[[Crises]]*. 

Jon Anderson on 1970-luvun alusta asti ollut suuri Sibeliuksen musiikin ihailija.

## Lähteet

## Aiheesta muualla

*Jon Anderson online
Antennikrotit

**Antennikrotit** (Antennariidae) on erikoisen muotoisten kalojen heimo, johon kuuluu 44 lajia.  Ne elävät trooppisilla ja subtrooppisilla merialueilla kaikilla maailman puolilla.

## Lajeja
Tunnetuimpia lajeja ja niiden esiintymisalue

* Rengasantennikrotti *Antennarius ocellatus* Länsi-Atlantti
* Monisilmäkrotti *Antennarius multiocellatus* Länsi-Atlantti
* Veriantennikrotti *Antennarius sanguineus* Tyynenmeren itäosat
* Seepra-antennikrotti *Antennarius striatus* Indopasifinen merialue
**Antennarius pictus* Indopasifinen merialue
* Täpläeväkrotti *Antennarius nummifer* Indopasifinen merialue 
* Känsäantennikrotti *Antennarius maculatus* Indopasifinen merialue
* Isoantennikrotti *Antennarius commersoni* Indopasifinen merialue
* Puna-antennikrotti *Antennarius coccineus* Indopasifinen merialue 
* Sargassonkrotti *Histrio histrio* kaikki trooppiset meret

## Lähteet

## Aiheesta muualla
*
*Valokuvia ja lajiesittelyt saksaksi:  Meerwasser-lexicon]
*VAntennikrotit
Hvar (kaupunki)

**Hvar** (paikallisella murteella: *Hvor* tai *For*, kreikaksi: *Pharos*, latinaksi: *Pharina*, italiaksi *Lesina*) on kaupunki samannimisellä Hvarin saarella Dalmatiassa Kroatiassa. Kunnan väkiluku on 4 251 (2011), kaupungissa itsessään asuu 3 672 ihmistä. Hvar on saaren suurin asutuskeskus ja se sijaitsee saaren länsipäädyssä.

Hvarin kaupungilla on 700 vuotta vanhat muurit ja siellä sijaitsee vanhin kunnallinen teatteri Euroopassa, joka avattiin vuonna 1612. Kaupungissa on monia gallerioita, museoita ja näyttelyitä, kuten Arsenal, Lođa, Zvijezda Mora, Anuncijata, Skorpion sekä Kroatian Instituutti, jolla on laajat taidekokoelmat.

Kaupungin satama on ihanteellisella paikalla lähistön saarten suojaamana. Tämän vuoksi se toimii turvapaikkana veneille, jotka yrittävät suojautua tuulelta. Säännöllinen Split-Hvar-Korčula-Dubrovnik -lautta liikennöi satamassa, mikä helpottaa kaupunkia säilyttämään asemansa saaren turismin keskipisteenä.

## Katso myös
*Hvarin kapina
*Hvar (saari)
*Brač
*Dalmatia
*Split-Dalmatian piirikunta

## Lähteet

## Aiheesta muualla
*http://www.hvar.hr - Kaupungin virallinen sivusto
*Hvarin historia 1868-2006 
*Hvarin matkailutoimisto 
*Tietoa Hvarista 
*Hvarin matkaopas
Hvar

**Hvar** voi tarkoittaa seuraavia:

* Hvar, Adrianmeren saari Kroatian rannikolla
* Hvar, kaupunki Hvarin saarella.
Dave’s Gourmet

**Dave’s Gourmet** on yhdysvaltalainen tulisiin kastikkeisiin ja ruokiin erikoistunut yritys, jonka tunnetuimpiin tuotteisiin lukeutuu Dave’s Insanity Sauce. Kastike saavuttaa arvon 180&nbsp;000 tulisuutta mittaavalla Scovillen asteikolla esimerkiksi Tabasco-kastikkeen jäädessä arvoon 2&nbsp;500–5&nbsp;000.

Nykyään yhtiö tuottaa myös huomattavasti tulisempia kastikkeita. Tuotevalikoimaan kuuluvat kastikkeiden lisäksi muun muassa tuliset pähkinät ja oliivit.

## Aiheesta muualla
*Yhtiön kotisivut
Stanley Vickers

**Stanley Frank "Stan" Vickers** (18. kesäkuuta 1932 Lewisham, Lontoo – 17. huhtikuuta 2013) oli brittiläinen kävelijä, olympiamitalisti ja Euroopan mestari.

Vickers saavutti Rooman olympialaisista 1960 pronssia 20 kilometriltä Vladimir Golubnitšin ja Noel Freemanin jälkeen ajalla 1.34.56,4. Kahta vuotta aikaisemmin hän saavutti 20 kilometrin Euroopan mestaruuden Tukholmassa ajalla 1.33.09 ennen Leonid Spiriniä ja Lennart Backia. Melbournen kesäolympialaisissa 1956 hän sijoittui viidenneksi.

Vickers kuoli 17. huhtikuuta 2013, 80-vuotiaana.

## Ennätykset
* 10 kilometrin kävely: 43.43,6 (1960)
* 20 kilometrin kävely: 1.28.53 (1959)

## Lähteet
Kathleen Wilhoite

**Kathleen Wilhoite** (s. 29. kesäkuuta 1964 Santa Barbara, Kalifornia) on yhdysvaltalainen näyttelijä ja laulaja. Hän on esiintynyt esimerkiksi elokuvassa *[[Lorenzon öljy]]* (1992) ja televisiosarjassa *[[Gilmoren tytöt]]*.

Wilhoite on levyttänyt useita lauluja ja jopa kokonaisia albumeja. Hänellä on heterokromia, eli silmät ovat keskenään eriväriset.

## Lähteet

## Aiheesta muualla
*
Around the Sun

**Around the Sun** on yhdysvaltalaisen rock-yhtyeen R.E.M:n syksyllä 2004 ilmestynyt yhtyeen kolmastoista studioalbumi.

## Menestys

*Around the Sun* sai kriitikoilta varsin keskikertaisia arvioita (Rolling Stone 3/5, All Music Guide 2/5, NME 6/10) ja vaikka se nousi Britannian listaykköseksi niin *Around the Sun* oli yhtyeen ensimmäinen studioalbumi sitten vuoden 1988 *[[Green]]in*, joka ei noussut Yhdysvaltain listalla Top10:iin (parhaimmillaan Billboardin listalla sijalla 13). Ensimmäinen single "Leaving New York" oli Britannian single top5:ssä ja sen seuraajat "Aftermath", "Electron Blue" ja "Wanderlust" olivat Britanniassa pikkuhittejä.

Suomen virallisella albumilistalla *Around the Sun* nousi parhaimmillaan kolmanneksi ollen Top40:ssa kaikkiaan kuusi viikkoa.

## Kappaleet

# 
# 
# 
# 
# 
# 
# 
# 
# 
# 
# 
# 
# 

Kaikki kappaleet: Peter Buck, Mike Mills ja Michael Stipe.

## Arvostelut
* Desibeli.net: 
* Soundi: 

## Lähteet
Otto Männistö

**Otto Aleksander Männistö** (8. huhtikuuta 1888 – 3. heinäkuuta 1918) oli urjalalainen työmies ja punakaartin päällikkö Suomen sisällissodassa. 

Valkoiset kutsuivät häntä ”koko Urjalan hirmuksi” ja ”roistokuninkaaksi”. Männistö surmasi oman veljensä todistuksen mukaan ainakin kaksi valkoista vankia. Sodan jälkeen hän pakeni, jäi kiinni Lahdessa ja joutui Hennalan vankileirille. Hennalasta hänet siirrettiin komendantti Artturi Kävyn määräyksestä Lappeenrannan vankileirille. Lappeenrannassa häntä kuulusteltiin heinäkuussa tuntikausia ja ammuttiin pian sen jälkeen.

## Lähteet
*
Margo Martindale

**Margo Martindale** (s. 18. heinäkuuta 1951) on yhdysvaltalainen näyttelijä. Hän sai vuonna 2004 teatterityöstään Tony-ehdokkuuden.

Martindale on esiintynyt muiden muassa elokuvissa *[[Lorenzon öljy]]* (1992), *[[28 päivää]]* (2000), *[[Hannah Montana: The Movie]]* (2009) ja *[[Perhe – August: Osage County]]* (2013), mutta myös useissa televisiosarjoissa.

Martindale on palkittu uransa aikana kolmella Emmyllä. 

## Aiheesta muualla
*
Solaniini

**Solaniini** (C45H73NO15) on myrkyllinen glykoalkaloidi, jota esiintyy koisokasveissa kuten perunassa ja punakoisossa. Raaoissa tomaateissa esiintyy samansukuista glykoalkaloidia tomatiinia (C50H83NO21), joka myös on myrkyllistä. Perunoista tunnetaan myös samantapainen myrkyllinen glykoalkaloidi kakoniini (C45H73NO14). Solaniinia on perunakasvin kaikissa maanpäällisissä osissa, etenkin lehdissä ja marjoissa. Jos mukulat joutuvat kesken kasvukauden maan päälle ja tulevat valon vaikutuksesta vihreiksi, nekin muuttuvat solaniinipitoisiksi. Aine on myrkyllistä jo hyvin pieninä annoksina, eikä se hajoa keitettäessä  . Solaniini on kasvien luonnollinen puolustuskeino, ja sillä on käyttöä myös kasvinsuojeluaineena.

## Solaniinimyrkytys
### Vaikutusmekanismi
Tutkimuksen mukaan solaniinin myrkylliset ominaisuudet johtuisivat sen vaikutuksesta mitokondrion kalvoon. Kokeet osoittivat, että solaniinin läsnä ollessa mitokondrion kalvon kalsiumionikanavat avautuivat ja tämä johtaa kalvojännitteen nousuun ja Ca2+-ionit kulkeutuvat mitokondrion sisään. Solun kasvanut kalsiumkonsentraatio aiheuttaa solun vaurioitumista ja apoptoosin.
Solaniini muuttuu ruoansulatuskanavassa solanidiiniksi (C27H43NO).

### Oireet
Oireita ovat huonovointisuus, ripuli, oksentaminen, vatsakipu, polttava tunne kurkussa, sydämen rytmihäiriöt, päänsärky ja sekavuus. Harvinaisempia ja vakavampia oireita ovat hallusinaatiot, tajunnan menetys, kuume, keltatauti ja hypotermia. Yleensä oireet ilmenevät 8&ndash;12 tuntia solaniinin saannista 

## Lähteet

## Aiheesta muualla
* Liber Herbarum II: Luettelo solaniinia sisältävistä kasveista
*  Myrkytystietokeskus, Suvi Pajarre-Sorsa: Solaniini 
* PubChem: Solanine 
* Kyoto Encyclopedia of Genes and Genomes (KEGG): Solanine 
* Human Metabolome Database (HMDB): alpha-Solanine 
* Food Component Database (FooDB): alpha-Solanine 
* ChemBlink: alpha-Solanin 
* Dr. Duke's Phytochemical and Ethnobotanical Databases: Solanine
Kalle Vilander

**Kaarle Akseli ”Kalle” Vilander** (24. helmikuuta 1873 – 15. toukokuuta 1918) oli tamperelainen Finlaysonin tehtaan laitosmies ja punakaartin päällikkö Suomen sisällissodassa. Hän komensi Suinulan verilöylypaikalle ensimmäisenä ennättänyttä Tampereen punakaartin lentävää osastoa. Tämän jälkeen hän osallistui viljan takavarikointeihin Sahalahdella ja komensi ensin Tampereen punakaartin II pataljoonan III komppaniaa ja sitten koko III pataljoonaa. Heikki Ylikankaan mukaan hänellä oli Tampereen taistelun aikana ongelmia alkoholin kanssa. Hän joutui sodan jälkeen valkoisten kenttäoikeuteen, jossa hänet tuomittiin kuolemaan ja teloitettiin Kalevankankaan vankileirissä. Hän oli korkea-arvoisin Tampereella teloitettu punainen.

## Lähteet
* Klemettilä, Aimo: *Tampereen punakaarti ja sen jäsenistö*, s. 280. Tampereen yliopisto, 1976. .
* Ylikangas, Heikki: *Tie Tampereelle*. WSOY, 1993. .

### Viitteet
Suomalainen korruptio

**Suomalainen korruptio** on toimittaja Arvo Tuomisen dokumenttielokuva, jossa hän käsitteli Suomen poliittiseen järjestelmään pesiytynyttä korruptiota eli lahjontaa. Tuomisen mukaan Suomessa on mahdollista ostaa itselleen kansanedustaja, joka ajaa maksajansa etuja. Dokumenttielokuva käynnisti Suomen vaalirahoitusskandaalin, jota pääministeri Matti Vanhanen luonnehti "vakavaksi poliittiseksi kriisiksi". Oppositio vaati eduskunnan hajottamista ja uusia vaaleja.
Luke Jordan

**Luke Jordan** (28. tammikuuta 1892, Appomattoxin piirikunta tai Campbellin piirikunta, Virginia tai Bluefield, West Virginia &ndash; 25. kesäkuuta 1952, Lynchburg, Virginia) oli yhdysvaltalainen Piedmont blues -muusikko, kitaristi ja laulaja.

Jordan äänitti 12 kappaletta Victor Recordsille kahdessa sessiossa vuosina 1927 ja 1929, näistä kymmenen on säilynyt mukaan lukien klassiset "Church Bell Blues," "Pick Poor Robin Clean" ja "Cocaine Blues". Jordan oli merkittävä hahmo musiikkipiireissä elinympäristössään Virginian Lynchburgissa ja hänelle on pystytetty muistomerkki kaupunkiin. 

Jordanin hautakiven mukaan hän palveli ensimmäisessä maailmansodassa. Hänet on haudattu Forest Hillin hautausmaalle Lynchburgiin.

Jordanin säilynyt tuotanto löytyy Documentin albumeilta *The Songster Tradition: Complete Works, 1927-1935* ja *"Too Late, Too Late": Newly Discovered Titles, Alternate Takes &  Supplements, Vol. 8.*.

## Kaikki tunnetut äänitteet
### Äänitetty tiistaina 16. elokuuta 1927, Charlotte, Pohjois-Carolina
* 39819-1. "Church Bells Blues." Vi julkaisematon
* 39819-2. "Church Bells Blues." Vi 21076
* 39820-1. "Pick Poor Robin Clean." Vi julkaisematon
* 39820-2. "Pick Poor Robin Clean." Vi 20957
* 39821-2. "Cocaine Blues." Vi 21076
* 39822-1. "Traveling Coon." Vi 20957

### Äänitetty maanantaina 18. marraskuuta 1929, New York City
* 57703-1. "My Gal's Done Quit Me." Vi V38564
* 57704-3. "Won't You Be Kind?" Vi V38564

### Äänitetty tiistaina 19. marraskuuta 1929, New York City
* 57705- . "If I Call You Mama." Vi 23400
* 57706-2. "Look Up, Look Down." Vi julkaisematon
* 57707- . "Tom Brown Sits in His Prison Cell." Vi 23400
* 57708-2. "That's A Plenty." Vi julkaisematon

## Lähteet

## Aiheesta muualla

* 
* Kuvitettu diskografia
* http://facstaff.unca.edu/sinclair/piedmontblues/jordan.html 
* http://www.deadbluesguys.com/dbgtour/jordan_luke.htm
* Ainoa tunnettu valokuva Jordanista (englanninkielinen Wikipedia)
Otto Pihlajisto

**Otto Antinpoika Pihlajisto** (17. helmikuuta 1885 Loppi – 11. helmikuuta 1938 Karhumäki, Neuvostoliitto) oli sekatyömies Lopelta ja Lopen punakaartin esikuntapäällikkö Suomen sisällissodan aikana. Hän komensi myös paikkakuntansa punakaartin lentävää osastoa ja osallistui Vihdin joukkomurhiin ja Lopen murhiin. Sodan lopussa Pihlajisto pakeni Venäjälle, missä hän kävi punaupseerikoulun ja esiintyi nimillä Joonas Keltaranta ja Gabriel Heinonen. Hän palveli Tšekassa ja työskenteli Kontupohjassa puuseppänä. Hänet vangittiin Stalinin puhdistuksissa ja ammuttiin Karhumäessä.

## Lähteet
* 

### Viitteet
João Alves

**João Artur Rosa Alves** (s. 18. elokuuta 1980 Chaves) on portugalilainen jalkapalloilija, pelipaikaltaan keskikenttäpelaaja. Hänen nykyinen seuransa on Vitória SC. Alves on pelannut urallaan myös GD Chavesissa, Sporting Clube de Portugalissa ja SC Bragassa.
Juho Jokinen (punapäällikkö)

**Juho Efraim Juhonpoika Jokinen** (23. helmikuuta 1878 – 5. toukokuuta 1918) oli tamperelainen punakaartin komppanian- ja pataljoonanpäällikkö. Ammatiltaan hän oli työmies. Hän osallistui Tampereen taisteluihin, joiden jälkeen hän jäi valkoisten vangiksi. Hänet tuomittiin Tampereella valkoisten sotaoikeudessa kuolemaan ja ammuttiin Kalevankankaan vankileirissä.

## Lähteet
* Klemettilä, Aimo: Tampereen punakaarti ja sen jäsenistö s.278
* Sotasurmat-projektin nimitiedosto

### Viitteet
Lauri Kara

**Lauri Kara** (21. heinäkuuta 1892 Nurmijärvi (Hyvinkää) – lokakuu 1919 Detskoje Selo, Venäjä) oli sähköasentaja ja Hyvinkään punakaartin lentävän komppanian päällikkö Suomen sisällissodassa. 

Kara syyllistyi miehineen kahteen joukko­murhaan Vihdissä, jossa punaiset ampuivat 17 valkoisten rintamalle pyrkinyttä suojeluskuntalaista, joukossa Thomén veljekset William, Valter ja Ivar Thomé. Karan lentävä joukko syyllistyi murhiin jo ennen Vihtiä, ensimmäisenä tehtävänään 30. tammikuuta 1918 Suomen Vanutehtaalla Mäntsälän Kaukasissa.. Hänen vaimonsa Elsa Kara ammuttiin Hyvinkäällä Lippaan Santaluiskalla, ja kuolemantuomioon vaikutti se, että hän oli "tunnetun suurrosvon vaimo".

Kara pakoili sodan jälkeen mutta jäi kiinni 11. toukokuuta 1918 ja joutui Kouvolan vankileirille. Pidättäjät eivät kuitenkaan tienneet, kuinka merkittävästä vangista oli kysymys. Vankeja lähdettiin siirtämään junalla Riihimäelle, jossa vartiointi oli järjestetty huonosti, ja Kara pääsi karkaamaan. Hän piileskeli koko kesän ja siirtyi syksyllä Venäjälle. Hän otti osaa Venäjän sisällissotaan ja kaatui lokakuussa 1919 Pietarin lähellä Detskoje Selossa (ent. Tsarskoje Selo, nyk. Puškin) taistelussa valkoisia vastaan, mahdollisesti Nikolai Judenitšin joukkojen väijytyksessä. Suomalainen upseeri on myöhemmin kertonut ampuneensa maassa makaavan Karan. Hyvinkään käräjäoikeus julisti 18. marraskuuta 1935 Karan kuolleeksi.

## Lähteet
*

### Viitteet

## Aiheesta muualla
*Tutkija: Tätä miestä ”ei kukaan halua muistaa” – Järjettömistä murhista vaiettiin Suomessa. Jenni Tamminen, Uusi Suomi 27.1.2016.
Piedmont blues

**Piedmont blues** on Yhdysvaltain itärannikon Piedmontin alueella syntynyt country blues -musiikin suuntaus. Piedmontin alue viittaa Piedmontin tasankoon, joka sijaitsee itäisen rannikkoalueen ja Appalakkien vuoriston välissä Atlantasta Georgiasta Virginian Richmondiin. Alueelle oli tyypillistä voimakas rotusyrjintä, joka eristi mustan väestön perinteen tiukasti erilleen. Piedmontin blues perustui kansanmusiikki- ja tanssimusiikkitraditioon; sen kitaratekniikat (kuten huoliteltu näppäilytekniikka) periytyivät banjotekniikoista, jotka sekoittuivat pianisteilta omaksuttuihin ragtime-vaikutteisiin. 

Piedmont blues oli suosituimmillaan 1920-luvun puolivälistä aina 1940-luvun puoleen väliin saakka.

## Muusikoita

## Lähteet
Anton Uotinen

**Anton Kaarlenpoika Uotinen** (8. kesäkuuta 1886 – 27. marraskuuta 1937) oli rautatieläinen, suutari, pietarinsuomalainen bolševikki ja punakaartin päällikkö Suomen sisällissodassa. Uotinen kuului Pietarin suomalaiseen punakaartiin, ja hän otti osaa Tampereen taisteluun Pietarin suomalaisen punakaartin II komppaniassa, johtaen miehineen Takahuhdin alueen puolustusta. Hän pakeni Tampereelta Venäjälle, kävi punaupseerikoulun ja taisteli Vienan Karjalassa, jossa haavoittui jalkaan. Myöhemmin hän toimi Aunuksen jääkäripataljoonan komissaarina ja Karjalan asuinosuuskunnan sihteerinä. Hänet vangittiin Stalinin puhdistuksissa ja ammuttiin Petroskoissa.

## Lähteet
* 

### Viitteet
Emil Vaateri

**Emil Tobiaanpoika Vaateri** (29. tammikuuta 1900 – 12. heinäkuuta 1941) oli suomalainen punaupseeri ja työmies. Hän kuului Suomen sisällissodassa Lappeenrannan punakaartin hiihtokomppaniaan. Hän pakeni sisällissodan jälkeen Venäjälle, jossa kävi punaupseerikoulun. Hän palveli salainen poliisi Tšekassa Valkeasaaressa, osallistui läskikapinaan, toimi joukkueenjohtajana puna-armeijassa ja vakoili eteläisessä Suomessa 1930-luvun alussa salanimellä Einari Syrjänen. Hänelle myönnettiin Punalipun kunniamerkki läskikapinasta, jossa hän haavoittui käteen menettäen yhden sormistaan. Hän julkaisi mielipidekirjoituksia Leningradissa ilmestyneessä suomalaisten punaisten perustamassa *Vapaus*-lehden numerossa 24, 30.1.1937 . Emil Vaaterilla oli kaksi poikaa kahdesta eri avioliitosta, Leo Vaateri (1927–2013) ja Alfred Vaateri (1937–1993). He asuivat Pietarissa.

Hän kävi Lännen Vähemmistökansojen yliopistoa ja osallistui talvisotaan puna-armeijan riveissä pataljoonankomentajana. Talvi- ja jatkosodan välissä hän palveli Suojärvellä ja osallistui jatkosotaan suomalaisista koostuvan JR52:n komentajana. Hänen sotilasarvonsa jatkosodassa oli kapteeni. 

Kun suomalaiset ylittivät jatkosodan alkuvaiheessa rajan, JP 1:n eli Laguksen joukkojen lähetti, vänrikki Risto Mäkinen kohtasi Emil Vaaterin metsässä Lehmivaara–Uuksun tiellä 12.7.1941 ja syntyneessä laukaustenvaihdossa    Vaateri todennäköisesti sai surmansa.

Laura Halminen julkaisi Emil Vaaterin elämäkerran *Upseeri ja vakooja: Suomalaisloikkari Emil Vaateri* vuonna 2023 Docendon kustantamana. Teos jakautuu kahteen osaan: osa I *Vuodet 1900-1941 - mitä meistä tuli?* muodostaa Emil Vaaterin elämäkerran ja osa II *Vuodet 1900-1941 - mitä meistä jää?* keskittyy Emilin sukuun ja hänen tarinansa vähittäiseen avautumiseen. 
## Lähteet
* 
*
### Viitteet
Vieirinha

**Adelino André Vieira Freitas**, useammin tunnettu nimellä **Vieirinha**, (s. 24. tammikuuta 1986 Guimarães) on portugalilainen jalkapalloilija, pelipaikaltaan hyökkääjä tai keskikenttäpelaaja. Hänen nykyinen seuransa on VfL Wolfsburg. 

## Seurajoukkueura
Vieirinha nousi FC Porton juniorijoukkueesta B-joukkueen ja Portugalin kakkosliigan Marcossa vietetyn lainajakson kautta ykkösjoukkueeseen 2006. Hän pelasi Portossa kahdeksan sarjaottelua joukkueen voittaessa Portugalin Superliigan mestaruuden kaudella 2006–2007. Seuraavan kauden hän pelasi lainalla pääsarjassa pelanneessa Leixõesissa.

Vieirinha pelasi kauden 2008–2009 lainalla Kreikan Superliigan PAOK:ssa. Siirto vakinaistettiin seuraavana kesänä. Hän pelasi PAOK:ssa neljän kauden aikana kaikkiaan 83 pääsarjaottelua, joissa teki 17 maalia. Kesällä 2012 hän siirtyi Bundesliigaseura VfL Wolfsburgiin. Hän voitti Saksan cupin 2015.

Vieirinha on pelannut Mestarien liigaa Portossa yhden ja Wolfsburgissa kahdeksan ottelua, lisäksi PAOK:ssa kaksi Mestarien liigan karsintaottelua. Eurooppa-liigaa hän on pelannut PAOK:ssa ja Wolfsburgissa.

## Maajoukkueura
Vieirinha pelasi Portugalin kaikissa ikäkausimaajoukkueissa. Hän oli voittamassa alle 17-vuotiaiden Euroopan-mestaruutta 2003. Ensimmäisen A-maaottelunsa hän pelasi  Israelia vastaan maaliskuussa 2013. Ensimmäisen maaottelumaalinsa hän teki Irlantia vastaan kesäkuussa 2014. Hän pelasi saman vuoden Brasilian MM-kilpailuissa 21 minuuttia ottelussa Ghanaa vastaan. Ranskan EM-kilpailuissa 2016 hän pelasi kaikki kolme alkulohkon ottelua, muttei päässyt enää pudotuspeliotteluissa kentälle Portugalin voittaessa Euroopan-mestaruuden.

## Saavutukset
*Jalkapallon Euroopanmestaruuskilpailut: kultaa 2016
*Portugalin Superliiga: 2006–2007
*Portugalin supercup: 2006
*Saksan cup: 2015
*DFL-Supercup: 2015

## Lähteet
Arthur Wallden

**Arthur Adolfinpoika Wallden** (23. toukokuuta 1892 – 1933) oli osuuskaupanhoitaja, kauppakoululainen, Suomen sisällissodassa työväen johtavan komitean ja punakaartin keskisen rintaman esikunnan jäsen. Hän toimi keskisen rintaman sotaneuvoston puheenjohtajana ja palveli myös Kymintehtaitten rykmentin pataljoonan esikunnassa. Sodan lopussa hän pakeni laivalla Venäjälle. Hän yritti kaapata vallan itselleen Buin pakolaisleirissä ja ampui siellä vaimonsa. Hän työskenteli myöhemmin mm. komissaarina Vienassa, johti rangaistusosastoja Karjalassa ja työskenteli osuuskaupassa. Hän kuoli Moskovassa.

## Lähteet
* Turunen, Mirja: *Veripellot, sisällissodan surmatyöt Pohjois-Kymenlaaksossa 1918*. Atena, 2005.

### Viitteet

## Aiheesta muualla
* Eipä pitäisi pöyhiä... Pikapiirtoja punapakolaisjohtajista Venäjällä, Hakkapeliitta, 05.07.1938, nro 27, s. 20, Kansalliskirjaston digitaaliset aineistot
Fredrik Edvard Johansson

**Johan Fredrik Edvard Johansson** (28. huhtikuuta 1871 Helsinki – 21. toukokuuta 1918 Helsinki) oli suomalainen viilari, joka toimi Suomen sisällissodan aikana Helsingin punakaartin I rykmentin päällikkönä. Helsingin punakaartilla ei sodan alettua ollut lainkaan virallista päällikköä, joten Johansson käytännössä omaksui tämän roolin koko sodan ajaksi.

Johansson oli yksi punaisten komentajista Sigurdsin taistelussa helmikuun 1918 lopulla. Hän oli myös Helsingin puolustuksen todellinen johtaja kansanvaltuuskunnan paettua Viipuriin huhtikuun 1918 alussa lähestyvien saksalaisten tieltä. Johansson yritti 9.–11. huhtikuuta yhdessä miliisipäällikkö Edvard Nyqvistin ja työväentalon komissaari Robert Hurskaisen kanssa useaan otteeseen saada Helsingin joko evakuoitua tai antautumaan, mutta kansanvaltuuskunta määräsi Helsingin punakaartit puolustamaan kaupunkia. Johansson jäi 12.–13. huhtikuuta tapahtuneen Helsingin valtauksen jälkeen saksalaisten vangiksi.

Johansson oli valkoisten vankina Sörnäisten vankilassa, kunnes hänet ammuttiin ilman oikeudenkäyntiä Santahaminassa 21. toukokuuta 1918 yhdessä kymmenen muun punaisen kanssa. Teloitusta johti henkilökohtaisesti Helsingin käskynhaltija, kenraalimajuri Gösta Theslöf, joka lienee myös määrännyt sen. Samassa kuljetuksessa oli mukana myös kirjailija Algot Untola, joka kuitenkin ammuttiin jo matkalla mereen hänen yritettyään paeta. Johansson julistettiin kuolleeksi vuonna 1952, jolloin viralliseksi kuolinpäiväksi merkittiin 1. tammikuuta 1922.

Johanssonin nimissä julkaistiin *[[Työmies]]*-lehdessä useita punaisten hautajaisilmoituksia.

## Lähteet
*Jarmo Nieminen (toim.): *Helsinki ensimmäisessä maailmansodassa – sotasurmat 1917–1918*. Gummerus, Helsinki 2015. 

### Viitteet
Anna Virtanen

**Anna Virtanen** (tammikuu 1890 – 29. toukokuuta 1918 Lappeenranta) oli Sääksmäeltä kotoisin ollut työmiehen tytär, joka Suomen sisällissodan aikana toimi Sääksmäen punakaartin naiskomppanian päällikkönä.

Sodan loppuvaiheessa Virtanen jäi Lahdessa valkoisten vangiksi ja hänet toimitettiin Hennalan vankileirille. Virtanen siirrettiin myöhemmin Lappeenrannan vankileirille, jossa sotatuomari Toivo Tapanainen tuomitsi hänet kuolemaan. Virtanen teloitettiin Lappeenrannassa 29. toukokuuta 1918.

## Lähteet
Jaakko Uski ja Vihtori Koski

**Jaakko Uski ja Vihtori Koski** (k. 1918?) olivat Haminan punakaartin johtomiehiä Suomen sisällissodan aikana 1918. Uski oli taustaltaan poikkeuksellinen punapäällikkö, sillä hän oli ollut aiemmin Jehovan todistaja. He lähettivät paljon valkoisiksi tiedettyjä Kouvolan salaisen tutkintakomitean tuomittavaksi kuolemaan. Sodan jälkeen molemmat pakenivat Venäjälle. Uski saattoi punapäällikön virassa Haminassa istua kirkonmenojen aikana kirkonpenkissä, ja jumalanpalveluksen päätyttyä ratsastaa hevosella väkijoukkoon. Aili Tiitta -nimisen todistajan mukaan Uski ja Koski joutuivat mahdollisesti Haminan punaisten tappamiksi pian Pietariin saapumisensa jälkeen. Miehet katosivat vuonna 1918, Koski saattoi tosin olla elossa Moskovassa vielä 1950-luvulla.

## Lähteet
* Paavolainen, Jaakko: Punainen terrori
* Turunen, Mirja: Veripellot
*Krohn-sukuseura http://krohnfamily.org/

### Viitteet
Tykistökomentaja

**Tykistökomentaja** on joukko-osastossa kenttätykistöstä vastaava taistelevien aselajin joukkojen komentajan toimintaa tukeva komentaja, tämän alainen. Tykistökomentajana on voinut jalkaväkirykmentissä toimia esimerkiksi patteriston komentaja. Rykmenttien komentajat olivat yleensä everstejä, joten tykistökomentajat olivat vastaavasta everstiluutnantteja.

Kun nykyään sotatoimiyhtymä on divisioonan asemesta prikaati, niin tykistökomentajana voi toimia prikaatiin sisältyvän kenttätykistörykmentin komentaja.

Ylempien johtoportaiden tasolla voi tykistökomentaja olla ylipäällikköä tukeva aselajiupseeri.
Vilhelmiina Hoskelin

**Vilhelmiina Hoskelin** (25. tammikuuta 1870 – ?. toukokuuta 1918) oli helsinkiläinen punakaartilainen, ja väitetty pataljoonan päällikkö Suomen sisällissodassa 1918. Hänen miehensä kaatui punakaartin riveissä Lempäälän rintamalla. Hoskelin itse jäi Helsingin taistelussa saksalaisten vangiksi. Suojeluskuntalaiset ampuivat hänet Santahaminassa toukokuussa 1918. Hänet julistettiin kuolleeksi 1962.

## Lähteet
* Tukkinen, Tauno: Helsingin punaisten taistelutappiot 1918

### Viitteet
Paweł Kryszałowicz

**Paweł Kryszałowicz** (s. 23. kesäkuuta 1974 Słupsk, Puola) on puolalainen jalkapalloilija, pelipaikaltaan hyökkääjä.

Kryszałowicz on pelannut urallaan pitkään muun muassa Eintracht Frankfurtissa. Maajoukkueessa hän on pelannut 33 ottelua, joissa hän on tehnyt 10 maalia. Hän edusti Puolaa MM-kilpailuissa 2002; ensimmäisessä ottelussa hän tuli vaihtopelaajana toiselle puoliajalle ja kaksi muuta ottelua hän pelasi alusta loppuun.

## Lähteet

## Aiheesta muualla
World Series of Poker 2008

__NOTOC__

**[[World Series of Poker]] 2008** oli 39. WSOP-tapahtuma. Se alkoi 30. toukokuuta 2008 ja kesän osuus turnauksesta päättyi 15. heinäkuuta 2008. Kaikki sen turnaukset pelattiin Rio All Suite Hotel and Casinolla Las Vegasissa. Ensimmäistä kertaa WSOP:n pääturnauksen finaalipöytä pelattiin loppuun vasta myöhemmin syksyllä 9. - 11. marraskuuta 2008. Sen voittaja oli tanskalainen Peter Eastgate, josta tuli kaikkien aikojen nuorin pääturnausvoittaja.

Kahdeksan turnaus, 10&nbsp;000 dollarin World Championship Mixed Event (sekapelin maailmanmestaruus), oli vuoden turnausuutuus. Siinä pelataan kahdeksaa eri pelimuotoa: 1. 2-7 Triple Draw Lowball, 2. limit hold'em, 3. omaha hi-lo, 4. razz, 5. seitsemän kortin avopokeri 6. seitsemän kortin avopokeri hi-lo, 7. No Limit Hold'em ja 8. pot Limit Omaha.

Turnauksien #2 ja #23 voittajat Grant ja Blair Hinkle ovat veljeksiä.

Seniors No Limit Hold'em World Championship, johon saavat osallistua 50 vuotta täyttäneet pelaajat, teki uuden senioriturnausten osallistujaennätyksen. 2&nbsp;218 osallistujaa rikkoi viime vuoden ennätyksen 1&nbsp;882 pelaajaa.

Vuoden pelaajan -kilpailun voitti yhdysvaltalainen Erick Lindgren, joka voitti yhden rannekkeen ja oli rahasijoilla viisi kertaa. John "Razor" Phan voitti ainoana kaksi ranneketta, venäläinen Nikolay Evdakov sijoittui rahasijoille kymmenen kertaa.

WSOP:n turnaukseen numero 2 (1500 dollarin no limit hold'em) osallistui ennätysmäiset 3&nbsp;929 osallistujaa, joka oli uusi pääturnauksen ulkopuolisten turnausten ennätys. Aiempi ennätys oli viime vuoden turnauksen #49 3&nbsp;151 pelaajaa.

## Turnausaikataulu

## Pääturnaus

Seuraavat yhdeksän pelaajaa aloittivat finaalipöydän pelaamisen 9. marraskuuta 2008:

* Dennis Phillips - 26,295,000 (pelimerkkimäärä)
* Craig Marquis - 10,210,000
* Ylon Schwartz - 12,525,000
* Scott Montgomery - 19,690,000
* Darus Suharto - 12,520,000
* David 'Chino' Rheem - 10,230,000
* Ivan Demidov - 24,400,000
* Kelly Kim - 2,620,000
* Peter Eastgate - 18,375,000

"November 9"-nimellä tunnetun finaalipöydän lopputulokset ja palkintojakautuma:

## Suomalaiset rahasijoilla

## Lähteet

## Aiheesta muualla

* WSOP:n viralliset kotisivut
Materpiscis

**Materpiscis attenboroughi** on devonikautisista fossiilikerrostumista tunnettu kala ja varhaisin tunnettu eliö, joka on synnyttänyt eläviä poikasia. Se on *Materpiscis*-suvun ainoa tunnettu edustaja. Laji on nimetty eläintieteilijä David Attenborough’n mukaan.

*Materpiscis attenboroughi* tunnetaan yhdestä fossiilista, joka löytyi vuonna 2005 Länsi-Australiasta, Gogon fossiloituneen riutan alueelta. Se on ollut noin 25&ndash;30 cm pitkä panssarihaiden ryhmään kuulunut peto, joka hampaidensa perusteella lienee saalistanut kovakuorisia selkärangattomia. *Materpiscis*-fossiili on säilynyt poikkeuksellisen hyvin ja siinä näkyy yhden emokalan sisällä olevan sikiön fossiili sekä selkeät jäänteet istukkarakenteesta (napanuora ja ruskuaispussi). Koska Gogon muodostuma on peräisin myöhäiseltä devonikaudelta noin 380 miljoonan vuoden takaa, *Materpiscis* on varhaisin tunnettu eliö, joka on synnyttänyt eläviä poikasia.

## Lähteet

 

## Aiheesta muualla
*National Geographic: Oldest Live-Birth Fossil Found; Fish Had Umbilical Cord 
*BBC:n uutinen 
*Materpiscis 
*Oldest Embryo Fossil Found
Hannu Lehtilä

**Hannu Erik Lehtilä** (s. 25. elokuuta 1945 Halikko) on suomalainen toimittaja ja kirjailija. Yleisradiossa hän toimi vuosina 1970–2008. Tunnetuksi hän tuli Lauantaiseuran vetäjänä 2001–2008. Hänen haastattelutapaansa ohjelmasarjassa moitittiin joskus tylsäksi ja haastateltavan myötäilyksi, mutta toisaalta hän antoi haastateltavalle mahdollisuuden sanoa sanottavansa.

Hannu Lehtilä selosti myös televisioon poliittisia tapahtumia ja muun muassa itsenäisyyspäivän juhlavastaanottoja sekä Urho Kekkosen ja Adolf Ehrnroothin hautajaiset. Lisäksi Lehtilä on tehnyt kirjan niin Mauno Koivistosta, Harri Holkerista, Tarja Halosesta kuin Seppo Kääriäisestä.

Lehtilä opiskeli sosiologiaa Tampereen yliopistossa 1966–1970. Hän toimi opiskelijalehti Aviisin toimittajana vuodesta 1968 kunnes siirtyi Yleisradioon 1970. Siellä hän toimi aluksi toimituksen esimiehenä, vuosina 1975–1995 eduskuntatoimittajana ja sen jälkeen erikoistoimittajana. Yleisradion politiikan toimitukseen Lehtilä tuli keskustapuolueen kiintiössä. 

Lehtilä oli naimisissa Yle televisiotoiminnasta vastaavan toimittajan, välinepäällikkö Riitta Pihlajamäen kanssa.

## Teokset
* 
* 
* 
* 
* 

## Lähteet
Anders Hilden

**Anders Hilden** (k. 5. toukokuuta 1918) oli helsinkiläinen työmies ja Helsingin punakaartin pataljoonan päällikkö Suomen sisällissodassa. Hän otti miehineen osaa Tampereen taisteluun, jossa hän vastasi Messukylän puolustuksesta. Sodan jälkeen hän joutui Tampereella valkoisten vangiksi. Hänet tuomittiin kenttäoikeudessa kuolemaan ja ammuttiin Kalevankankaalla.

## Lähteet
* Helsingin työväen punaisen kaartin kokoonpano. Valkoisen tiedustelustelosaston julk. 1918.
CoRoT-Exo-3b

**CoRoT-Exo-3b** on erikoinen tähtitieteellinen kohde, jonka löysi Ranskan avaruusviraston CoRoT-satelliitti vuonna 2008. Se kiertää G0 V spektriluokan tähteä GSC 00465-01645 noin 0,052 AU:n etäisyydellä .

CoRoT-Exo-3b on poikkeuksellinen kohde, sillä se näyttäisi olevan jonkinlainen välimuoto ruskean kääpiötähden ja jättiläisplaneetan välillä . Kohde löydettiin muiden CoRoT'n löytämien planeettojen tapaan ylikulun perusteella, joten sekä sen läpimitta että massa on voitu määrittää. Kohteen massa on 20,2 kertaa oman aurinkokuntamme Jupiterin massan verran, mikä on tyypillinen arvo ruskeille kääpiötähdille. Läpimitaltaan CoRoT-Exo-3b on kuitenkin vain 0,83 kertaa Jupiterin läpimitta. Tämä tekee siitä aivan liian pienen, jotta kyseessä voisi olla suuri jättiläisplaneetta tähdestä puhumattakaan. Suuren massan ja pienen läpimitan vuoksi kohteen keskitiheys on poikkeuksellisen suuri. Sen keskitiheys on suurempi kuin osmiumin tiheys. Jos kyseessä osoittautuu olevan tähti, se on kooltaan pienin tunnettu sellainen.

## Lähteet

## Aiheesta muualla
* ESAn uutinen
Timo Huovinen

**Timo Tapio Huovinen** on suomalainen kitaristi, laulaja ja lauluntekijä, joka tunnetaan erityisesti hänen Vox-yhtyeestään. Huovinen on soittanut myös muun muassa Virtanen-, Moog & Morkoonit- ja Moog in Bändi -yhtyeissä.

Huovinen on toiminut myös tuottajana muun muassa Popedan ja Eppu Normaalin debyyttialbumeilla vuonna 1978. Hän tarjoutui tuottajaksi Epe Heleniukselle tämän perustettua Poko Rekordsin, kun Helenius oli todennut ”oikeat” tuottajat liian kalliiksi aloittelevalle levy-yhtiölle. Huovinen kelpasi, sillä hän oli ”ainoa, joka oli käynyt aikaisemmin studiossa”.

Timo Huovinen on säveltänyt joskus myös nimellä Elmo Lewis.

## Tuottajana
* Eppu Normaali: *[[Aknepop]]* (1978) (tuotanto: Epe Helenius & Huovinen)
* Popeda: *[[Popeda (albumi)|Popeda]]* (1978)

## Lähteet

## Aiheesta muualla
* Moog in Bändin kotisivut 
* 
*
Hilma Josefina Andersson

**Hilma Josefina Andersson** (s. 3. syyskuuta 1893 Tampere) oli suomalainen työläisnainen, joka vuoden 1918 sisällissodan aikana toimi Tampereen naiskaartin komppanianpäällikkönä. Ammatiltaan hän oli Klingendahlin lankatehtaalla työskennellyt kehrääjä.

## Toiminta punakaartissa
Andersson liittyi punakaartiin maaliskuussa 1918 hieman ennen Tampereen taistelun alkua, jolloin kaupunkiin perustettiin myös naiskaarti. Hän osallistui muun muassa viimeisiin Tampereella käytyihin yhteenottoihin Pispalan kaupunginosassa, jonka jälkeen Andersson jäi valkoisten vangiksi huhtikuun alussa. Hän onnistui välttämään teloituksen ja sai kenttäoikeudessa 8–10 vuoden vankeustuomion valtiopetoksesta.

## Lähteet
Väinö Siro

**Väinö Emil Siro** (23. toukokuuta 1884 Tampere – 19. huhtikuuta 1918 Tampere) oli tamperelainen konepajan työmies ja punakaartin tiedusteluosaston päällikkö. Hän kuului Tampereen työväenkaartin johtokuntaan syksyllä 1917. Hän sai tehtäväkseen tiedusteluosaston järjestämisen, ja hänet valittiin myöhemmin sen päälliköksi. Hän osallistui Tampereen taisteluun, jossa jäi vangiksi. Hänet ammuttiin pian taistelun jälkeen. 

## Lähteet
* 

### Viitteet
Kolmetoista

**Kolmetoista** () on vuonna 2003 ensi-iltansa saanut yhdysvaltalainen draamaelokuva teini-ikäisten nuorten ongelmallisesta elämästä. Elokuvan ohjasi Catherine Hardwicke.

Oscar-voittaja Holly Hunter ja Evan Rachel Wood näyttelevät elokuvassa kasvattajaäidin ja ongelmanuoren rooleja. Elokuvan käsikirjoituksessa oli mukana näyttelijädebyyttinsä tehnyt Nikki Reed, jonka omaan tarinaan elokuva pääosassa pohjautuu, mutta vain Tracyn roolissa.

## Tarina

Elokuvan päähenkilö Tracy (Evan Rachel Wood) on kiltti äidin tyttö, kunnes hän alkaa ystävystymään koulun suosituimman tytön Evien (Nikki Reed)  kanssa, ja elämän täyttävät pikkurikokset ja huumeet. Samalla Tracyn suhde tämän äitiin Melanieen (Holly Hunter)  joutuu koetukselle. 

## Rooleissa

## Arvioita
*Turun Sanomien* Tapani Maskulan mielestä *Kolmentoista* amatööri- ja ammattinäyttelijöiden väliset tasoerot estävät elokuvaa ajautumasta Larry Clarkin tyyliseen rankkaan katurealismiin. Teemansa käsittelyssä elokuva jää hänestä puolitiehen.

## Lähteet

## Aiheesta muualla
* 
* Nicehouse.fi – elokuvan arvostelu
* Leffatykki – elokuvan arvostelu
Hermann Kasack

**Hermann Kasack** (24. heinäkuuta 1896 Potsdam, Saksa – 10. tammikuuta 1966 Stuttgart, Saksan liittotasavalta) oli saksalainen prosaisti ja runoilija. Hän kirjoitti myös kuunnelmia nimillä *Hermann Wilhelm* ja *Hermann Merten*.

Kasack oli 1953–1963 Darmstadtissa Saksan kielen ja kirjallisuuden akatemian puheenjohtaja.

## Suomennetut teokset
* *Kaupunki virran takana* (*Die Stadt hinter dem Strom*, 1947), suom. Kristiina Kivivuori, WSOY 1951.

## Lähteet
Kalervo Kujala

**Kalervo Matias Kujala** (6. maaliskuuta 1927 – 27. maaliskuuta 1998) oli ruotsinsuomalainen kirjailija. Hän julkaisi yhdeksän teosta sekä useita novelleja, pakinoita, lehtirunoja omalla nimellään ja eri nimimerkeillä. Hänen romaaneihinsa kuuluvat muun muassa *Kun Ruotsi pysähtyi* (1977) ja *Kielon jäähyväiset* (1997).

## Teoksia
* *Kun Ruotsi pysähtyi* : romaani. Finn-kirja, Tukholma 1977
* *Villit linnut* : novelleja ja kertomuksia ; kansi ja piirrokset Markku Huovila. Finn-kirja, Tukholma 1980
* *Svartsjuka*. Opal, Bromma 1985
* *Tien varrelta : ruotsinsuomalaisten kirjoittajien yhdistys 10 vuotta - Föreningen för sverigefinska skribenter 10 år*. Ruotsinsuomalaisten kirjoittajien yhdistys, Älvsjö 1985
* *Tuuthan taas jouluna?* : novelli ; dramaturgi Johanna Rajamaa. Yleisradio, Helsinki 1985
* *Myggans död*. Tiden, Stockholm 1986
* *Kotiin päin* : romaani. Kirjakone, Tumba 1989
* *Yön ruusut*. Kirjakone, Stockholm 1991
* *Kielon jäähyväiset*. Raketti-kirja, Nynäshamn 1997

## Toimituksia
* ''Siirtolaiset kertovat : kokoelma ruotsinsuomalaisia novelleja, novelliantologian koonneet ja toim. Kalervo Kujala ja Kauko Lammasaitta. Finn-kirja, Tukholma 1976

## Viitteet

## Aiheesta muualla
* Anneli Tikkanen-Rózsa: Ruotsinsuomalaisten kirjoittama omaelämäkerrallinen kirjallisuus .
Club Africain

**Club Africain** () on tunisialainen urheiluseura, jolla on seuroja muun muassa jalkapallossa, käsipallossa, Judossa, Rugbyssä ja lentopallossa. Club Africain tunnetaan kuitenkin parhaiten jalkapalloseurana ja sillä on yhteensä 13 Tunisian liigan mestaruuksia. Seura perustettiin 4. lokakuuta 1920 ja sen kotistadion on Espérancen tavoin Stade El Menzah, joka sijaitsee Tunisissa.

## Saavutukset
### Kotimaan saavutukset
* Tunisian-mestaruus (13): 1947, 1948, 1964, 1967, 1973, 1974, 1979, 1980, 1990, 1992, 1996, 2008, 2015
* Tunisian cup (13): 1965, 1967, 1968, 1969, 1970, 1972, 1973, 1976, 1992, 1998, 2000, 2017, 2018

### Kansainväliset saavutukset
* North African Cup of Cup Champions: 2008
* Arabian Mestarien liiga: 1997
* Arabian Cup-voittajien cup: 1995
* African Cup of Champions Clubs: 1991
* Maghreb Mestarien cup: 1973, 1974, 1975

## Tunnettuja entisiä pelaajia

**1950-luku**
*  Hassen Zlassi (1952–1962)
*  Mohamed Ayachi (1957–1958)
*  Mohamed Salah Jedidi (1958–1969)

**1960-luku**
*  Ahmed Zitouni (1960–1975)
*  Sadok Sassi (1961–1979)

**1970-luku**
*  Ali Retima

**1980-luku**
*  Samir Sellimi
*  Faouzi Rouissi (1988–1992)
*  Fodil Megharia (1989–1993)

**1990-luku**
*  Adel Sellimi (1990–1996)
*  Nabil Maaloul (1995–1996)
*  Khaled Fadhel (1996–2001)
*  Rezki Amrouche (1997–2000)
*  Mehdi Meriah (1998–2000)

**2000-luku**
*  Karim Essediri (2000–2001)
*  Karim Saidi (2001–2004)
*  Mehdi Ben Slimane (2002–2003)
*  Ali Boumnijel (2005–2007)

## Päävalmentajat

## Lähteet

## Aiheesta muualla

*Virallinen kotisivu
Japanin ja Neuvostoliiton hyökkäämättömyyssopimus

**Japanin ja Neuvostoliiton [[hyökkäämättömyyssopimus]]** solmittiin 13. huhtikuuta 1941 Moskovassa. Sopimuksen tarkoituksena oli taata Neuvostoliitolle se, että mikäli Neuvostoliitto joutuisi Saksan kanssa sotaan, Japani ei hyökkäisi Itä-Aasiassa Neuvostoliittoa vastaan. Japanin ja Neuvostoliiton välit olivat alkaneet kiristyä vuonna 1936 ja Neuvostoliitto oli ryhtynyt toimittamaan Guomindangille hävittäjiä ja vapaaehtoisia lentäjiä vastustaakseen Japanin pyrkimyksiä Koillis-Kiinassa. Maat olivat käyneet lisäksi Halhin-Golin taistelut vuonna 1939, minkä Japani oli hävinnyt. 

Japanille hyökkäämättömyyssopimus merkitsi takuuta siitä, ettei Neuvostoliitto hyökkää Itä-Aasiasta Japania vastaan tai Mantšuriaan, vaan Japanille jää mahdollisuus selvittää välit Kiinan kanssa omaksi voitokseen Neuvostoliiton asettumatta voimakkaasti Kiinan puolelle.

Sopimus tehtiin viisivuotiseksi kestämään vuoteen 1946. Jaltan konferenssissa 1945 Britannia, Yhdysvallat ja Neuvostoliitto kuitenkin sopivat, että Neuvostoliitto voisi ottaa haltuunsa Kuriilit ja Etelä-Sahalinin, mikäli se yhtyisi Japanin vastaiseen sotaan. Saksan antauduttua Neuvostoliitto liittyi sotaan Japania vastaan 9. elokuuta 1945. Japani antautui jo 14. elokuuta, ja Neuvostoliitto otti koko Kuriilien saariston haltuunsa 5. syyskuuta mennessä. Alueesta muodostettiin Habarovskin aluepiirin kuulunut Etelä-Sahalinin piiri vuonna 1947. Toimenpidettä sanottiin Neuvostoliitossa ja sanotaan Venäjällä taisteluksi Mantšuriasta tai Mantšurian operaatioksi. Länsimaissa brittiläisten historioitsijan mukaan tapahtumaa sanotaan myös elokuun myrskyksi.

## Aiheesta muualla